Fuair Cooper bás ó ailse scamhóige i 1961, sé lá i ndiaidh dó seasca bliain a chomóradh, agus cuireadh é i reilig an Chroí Ró-Naofa i Southampton, Nua Eabhrac. Chuaigh sé faoin scian do ailse próstatach agus putóige an bhliain roimhe sin ach ní raibh modh ann ag an am chun monatóireacht a dhéanamh ar ailse. Bhí sé ró-bhreoite chun freastal ar an Oscar in Aibreán 1961, agus dá bhrí sin ghlac a dhlúth-chara James Stewart a Oscar onórach ina áit. Ba léir ó óráid tochtmhar Stewart go riabh rud éigin mícheart, agus an lá ina dhiaidh bhí ceann-teideal ar nuachtáin ar fud an domhain, ""Tá ailse ag Gary Cooper"". Mí ina dhiaidh sin, fuair an t-aisteoir bás.